Peter Baden

Peter Skaare Baden (født 1979) er en norsk komponist, arrangør, musikkprodusent, perkusjonist og elektronikamusiker. 

Bakgrunn
Baden er sønn av Torkil Baden og sønnesønn av Conrad Baden.

Baden vokste opp på Rødtvet i Groruddalen, Oslo. Som tenåring fikk han roller i  spillefilmer og reklamefilmer.

Han har studert på Nordisk Institutt for Scene og Studio), senere Westerdals/Høyskolen Kristiania. Siden 2008 er han høyskolelærer ved Høyskolen Kristiania

I 2016–17 studerte han filmkomposisjon ved Den norske filmskolen på Lillehammer.

Virksomhet
Han har utviklet «instrumentet» Percutronix som består av en Mac med Ableton Live, kontrollere, synth og trommesett.

Sin første solokonsert hadde han i 2006, «Mac on stage», demonstrasjonskonsert for Apple Europa.

Under koronapandemien i 2020 startet han streamingkonseptet «Strøm på Strøm», der musikere kan spille sammen gjennom internett. Han arbeider også med utviklingsprosjekter med dansere.

Som utøver på slagverk og elektronika var han først aktiv i gruppen Chillinuts som utga de to remixprosjekter på plateselskapet Curling Legs . Konserten Musikk – en lek var tittelen på et Rikskonsertprogram med jazz og improvisasjonsmusikk (2002). I samme periode spilte han også med gruppene Perculator og med Sternklang på Festspillene i Bergen (2005) og i husorkestret ved Spellemannprisen i tillegg til å spille med artister som Hanne Hukkelberg, Mari Boine og Inga Juuso.

Som komponist, slagverker og eksperimenterende elektronikakunstner har han opptrådt på festivaler og konserter i flere konstellasjoner.

Han har også komponert til visuelle produksjoner for Snøhetta Design/Anti og Orkla.

Han har mottatt statlige stipend og er medlem av juryen for filmprisen Amanda siden 2021.

Baden har mottatt flere utmerkelser for sin virksomhet.

Sentrale verker
Rytmer fra verdensrommet var en multimedial konsert for to slagverkere som har turnert på skoler, kulturhus og festivaler siden 2010 i Norge og utlandet. Rytmar frå verdsrommet på Det Norske Teatret (2015) bygger videre på den.

Andre viktige komposisjoner er til Ungdoms-OL (2016)[16], digitalmuseet The Viking Planet (2019) tre ungdomsmusikaler (2013-18), operaballettene En midnattssolsdrøm (2022), Brudeferd i Hardanger (2024) og Netflixseriene A Storm for Christmas (2022) og Midtsommernatt (2024).

I februar 2015 hadde han produksjonene Spring Up Musical, som ble framført på Den Norske Opera mens han selv spilte i Rytmar frå verdsrommet foruten å være musiker i Peer Gynt på Nationaltheatret. Til åpningen av det nye Nasjonalmuseet i juni 2022 hadde han musikk og lyddesign til audioguide. Ved Heddadagene ble barneforestillingen Karons sandkasse og ungdomsforestillingen Superkid med hans musikk framført, og på operataket ble balletten En midnattssolsdrøm framført.

Sceniske komposisjoner og framførelser i utvalg
 2004: The Evolving European, et multimedialt verk i samarbeid med Trond-Viggo Torgersen og Atle Halstensen og Baden på perkusjon og elektronika for Bergen filharmoniske orkester , også framført i Berlin i 2007: med Junge Kammerphilharmonie Berlin ved Usedomerfestivalen «Norwegen so nah!“
 2005: Operaen Carmen på Rogaland teater (med utgangspunkt i Bizets musikk)
 2006: Jungelboken på Det Norske Teatret (komponist, arrangør, musikkproduksjon) (også 2012)
 2006: Løperen, Brageteatret, Drammen, komponist, arrangør, musikkprodusent
 2006: Hänsel und Gretel, musikk med Mari Boine til tysk film, regi Anne Wild.
 2008: Musikkproduksjon Singin’ in the Rain, Oslo Nye Teater, regi Svein S. Hungnes
 2009: Musikkprodusent, arrangør og medkomponist Peer Gynt – en vandreforestilling. Centralteatret.
 2009: Blåfjell Scenekvelder/Folketeatret, musikkproduksjon og nykomposisjon
 2009: Les Miserables, Oslo Nye Teater, musiker, musikkproduksjon, arrangør
 2010: Blå jakt dukketeater av Liv Heløe, Den Nationale Scene. Lyddesign. 
 2010: Musikalsk leder for sang- og danseprogrammet Freaks på Teaterhøgkolen
 2010: Jeg bygger luftslott, om Ole Bull, Hordaland teater. Komponist, arrangør og musikkprodusent
 2010: Forfatter, komponist, produsent og utøver for Rytmer fra verdensrommet – se over.
 2013: Dropout musical, ungdomsmusikal, Den Norske Opera og Lillestrøm kultursenter. Komponist, lyddesign og musikkprodusent. 
 2013: Barneteater Til fyret, etter Virginia Wolf, Black Box teater. Komponis,t musiker, lyddesign 
 2015: Komponist for ungdomsmusikalen Spring Up på Den Norske Opera 
 2015: Komponist til Evy av Ester Grenersen, NRK Radioteatret. 
 2015: Rytmar frå verdsrommet, Det Norske Teatret. Manus, komponist, utøver, visuell produksjon m.m.
 2017: Komponist for danseforestillingen Survival, koreografi Belinda Braza, også turne til Korea.
 2018: Komponist for Exit musikal, en ungdomsmusikal på liv og død, på Den Norske Opera 
 2019: Komponist for det digitale museet The Viking Planet, Oslo. 
 2019: Komponist for forestillingen Corpus, Corpus Teater, Oslo 
 2019: Komponist for dukketeatret Bukkene Bruse lager rumpebrann, Riksteatret. Musikken er streamet over 500: 000: ganger på Spotify og andre strømmetjenester
 2019: Komponist for familieforestillingen Wendy og Peter Pan på Den Nationale Scene, Bergen. 
 2019: Komponist og lyddesign for dukkeforestillingen,Rikke-Petrikke og ramperommet, Viken Unge Teater. 
 2020: Komponist, musiker og videodesigner for av Queendom og SPKRBOX, Nationaltheatret. 
 2020: Podkastserien Grøss og gru, komponist og lyddesign for 10: episoder, Svarttrost/NRK 
 2021: Musikk og lyddesign til balletten Faunens ettermiddag, på Den Norske Opera (utvidelse av Debussys musikk) 
 2021: Komponist til barneteateret Fuglefesten, Teater Innlandet 
 2021: Komponist og arrangør for dramaserien Julestjerna, TV2, regi Per Olav Sørensen
 2021: Musikk og lyddesign for fiksjonspodkasten Bilde av en brennende Tesla, Brageteatret,
 2022: Lyddesign og musikk til audioguide i alle utstillingsrom i Nasjonalmuseet (med Fredrik Baden)
 2022: Komponist for Karons sandkasse, Teater Innlandet. Heddapris for beste barneforestilling,
 2022: Komponist for Superkid, Teatret vårt. Heddapris for beste ungdomsforestilling Lnke
 2022: Komponist og lyddesign for balletten En midnattssolsdrøm, Den Norske Opera, spilt på Operaens tak,  (med utgangspunkt i Mendelssohns musikk)
 2022: Komponist og lyddesign for The Humans på Oslo Nye Teater, regi Bjarte Hjelmeland 
 2022: Komponist for dramaserien Julestorm, regi Per Olav Sørensen. Netflix 
 2024: Komponist for danseforestillingen Hybrid, regi og koreografi Belinda Braza, CODA -festivalen.
 2024: Komponist til  Brudeferd i Hardanger, Nasjonalballetten i Nasjonalmuseet, koreografi Melissa Hough. Dessuten rekonstruksjon av orkestersatsen til H.S.Paulli (1853) til koreografi av Dinna Bjørn etter Bournonville (forestillingens første del). 
Konserter og plateutgivelser, i utvalg
 2003-05: Elektronikk til Solveig Kringlebotns klassiske romanser, Nordlysfestivalen, NRK TV og Rikskonsertturne.
 2005: Perkusjon og elektronikk til Mari Boines bestillingsverk Telemarkfestivalen
 2006: Medkomponist, produsent og musiker til Mari Bones album In the Hand of the Night. 
 2007: Komponist, produsent, musiker til Inga Juusos album Patterns of the heater 
 2008: Trommeslager i Trond-Viggo Torgersens turneband
 2008: Musiker med joikegruppen Adjagas, Varangerfestivalen
 2008: Produsent, komponist og musiker for album og Nordenturne Yoikur med Ingor A. A. Gaup, Aillos 
 2010: Dobbelis/Beyond, album med Anne Maddji Hætta, komponist, produsent, musiker 
 2010: Perkusjon i bandet til Bjørn Eidsvåg
 2010-14: Elektronikk til jazzorkestret Denada
 2013: Spellemannspris for Solar Plexus med Thea Hjelmeland. Musiker og medkomponist 
 2013: Orkesterarrangementer for KORK med Eva Heartbreaker og Thea Hjelmeland, NRK TV 
 2013: New Circle album med Geir Lysne. Medprodusent og musiker. Mottok tyske Echo Musikpreis. 
 2014: Produsent for barnealbumet Ingenting, men alt , musikk av Hans Olav S. Baden
 2014: Korverk for Skedsmo Voices, synges med mobiltelefoner og bærbare bluetooth høyttalere.
 2014: Interaktiv installasjon i Den Norske Opera ved Ultimafestivalen
 2016: Vinter-OL for ungdom, Lillehammer. Komponist og musikalsk leder for alle seremonier, sending til 84: land. Hovedsang: Go beyond. Create tomorrow (med Sigve Bull).
 2016: Solokonserter på Tap to Zerofestivalen på jazzscenen Victoria i Oslo 
 2018: Dannet improvisasjonsduoen Baden/Eick med jazztrompetisten Mathias Eick. Konserter og plateinnspilling ECM. 
 2018: Jazztrio med Bugge Wesseltoft med Goldbergvariasjonene av Bach i samarbeid med Det Norske Kammerorkester 
 2018: Perkusjon og elektronikk med Nils Petter Molvær og Kringkastingsorkestret.
 2019: Komponist og lyddesign for Michelinrestauranten Under, Lindesnes
 2020: Solokonsert Brakkesyke på internett under koronapandemien.

 Referanser 

 Eksterne lenker 




Kategori:Norske komponister